Nezlepšujúci sa stav po konzumácii Lekoklaru, Paralenu a Ibalginu
Dobry den, uzivam druhy den Lekoklar, prvy den bol fajn, no rano som dostala horucky a ked som uzila lekoklar a paralen, necitila som sa vobec lepsie. Potom som poobede uzila Ibalgin, no a na noc som teraz uzila Lekoklar a paralen pretoze mam teploty. Ale prislo mi po uziti tychto dvoch liekov nevol
Dobrý deň,
ďakujeme za Vašu otázku.
Nástup účinku antibiotík je individuálny a môže trvať 48 až 72 hodín, v závislosti od závažnosti prebiehajúcej bakteriálnej infekcie. Pokiaľ po 3 dňoch liečby antibiotikami nedošlo k akémukoľvek zlepšeniu stavu, resp. pozorujte zhoršenie, je potrebné opätovne vyhľadať lekára a informovať ho o danej skutočnosti.
Taktiež, pri súbežnom užívaní liekov Lekoklar a liekov obsahujúcich kyselinu acetylsalicylovú, ibuprofén, diklofenak, môže nastať zvýšenie účinku týchto analgetík, čím sa zároveň zvyšuje aj riziko nežiadúcich účinkov a toxicity. Pri súbežnom užívaní spomínaných liekov bolo pozorované zvýšené riziko toxického pôsobenia na sluch. Pri súčasnom podávaní lieku Lekoklar s liekmi obsahujúcimi paracetamol bolo taktiež pozorované zvýšenie účinnosti paracetamolu, vrátane výskytu vedľajších účinkov až prípadnej toxicity. Z tohto dôvodu odporúčam užívanie liekov od bolesti v najnižších možných dávkach, čo najkratšiu dobu.
Prajem skoré uzdravenie.
S pozdravom
Mgr. Emma Halás Haluščíková